**El, poemul**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atingerea poemului stă în trăirea

înfiorării cea plăpând-a florii,

o mare-n freamăt ce-atinge mărginirea,

un zbor de-aripă ce mângâie-n 'nalt norii.

Poemul, anotimp creat de vise și de suflet,

așa cum sufletul e prins într-un poem,

precum e grația-ntr-un umblet ...

Zâmbet suav - trăire fenomen.

Poemul, el, este-o dimensiune,

e o chimie dintr-un eu și un mister,

un portativ de note în ascensiune,

ce-i coborât de sus și se-nalță în eter ...

Poemul prinde forma liricului eu,

când proza vieții ajunsă-i, drept, povară,

un foc ce arde într-un şemineu ...

mult așteptata auroră boreală ...

14 mai 2020

Mara Emerraldi